Cарандағы жылу дауы: Әкім сөгіс алды...
"Cарандағы жылу дауы: Әкім сөгіс алды..." | "https://abai.kz/post/189712"
TITLE: Cарандағы жылу дауы: Әкім сөгіс алды...
URL: https://abai.kz/post/189712
META: "Cарандағы жылу дауы: Әкім сөгіс алды..." | "https://abai.kz/post/189712"
DATE: 28.10.2024
AUTHOR(s): Abai.kz
TOTAL WORDS: 144
TEXT: Саран қаласының әкімі Еркін Баулықов пен Қарағанды облысының Энергетика және ТКШ басқармасының басшысы Тілектес Досаев қатаң сөгіс алды. Облыс әкімінің бірінші орынбасары Азамат Тайжановқа ескерту түрінде тәртіптік жаза жарияланды. Бұл туралы Қарағанды облысының әкімі Ермағанбет Бөлекпаев аппараттық кеңесте мәлімдеді. "Өзінің қызметтік міндеттерін тиісінше орындамағаны үшін, атап айтқанда, жылыту маусымына дайындықты жеткіліксіз түрде бақылағаны үшін менің бірінші орынбасарыма ескерту түрінде тәртіптік жаза қолданылсын. Саран қаласының әкімі мен Энергетика және ТКШ басқармасының басшысына қатаң сөгіс жариялансын. Қыс мезгілінде сапалы жылумен қамтамасыз ету міндеті біз үшін басым екенін тағы да еске салғым келеді. Жұмыс тұрақты түрде жүргізілуі керек! Әр жағдай бойынша қатаң баға беріліп, жауапкершілік дәрежесі анықталады", – деді өңір басшысы. "Саран қаласының әкімі қаладағы жылу жағдайы туралы баяндады. Оның айтуынша, барлық жергілікті қазандықтар штаттық режимде жұмыс істеуде, отын қоры қамтамасыз етілген. Кейбір үйлер бойынша қалалық чатқа түсетін сұрақтар жедел қаралады", – деп сендірді Еркін Баулықов. Abai.kz
